Terbiyye-i Etfâl

تربية اطفال 

) ما بعد عن جزء ٤ صحيفه ١٠٠ ) 
جزو ٦ 
اطفالك صورت اعاشه سنه نقل مقال ايدلدكده والدهلر، افکار عاجزانه مزجه ، اولاد لرینی بالذات بسلملي وكندو پستان دلستانلريله امیر ملیدر؛ چونکه شفقت مادرانه نك مركزى حجره وجدانده ،بولندیغی یعنی چوجقلر والده لرينك جکر پاره سی اولدینی جهتله، بونلر البته محبت فوق العاده و دقت كامله ایله ارضاع ایدرلر. مرضع و سود آنالرينك شفقتی ایسه اجرت مقابلی اولديغندن ، قلبي اوله ميوب ، شرطه معلق بر محبت جعلیه در . والده لرك دنیایه کتور د کاری اولادى بالذات امزيروب بسلكه 
١٦٢ 
مجبور اولد قلرینی اثبات ،ایچون احوال طبیعیه به عطف نظر اولنمق کفایت ایدر . 
بو مجبوريتى اعلان ايچون اولمق کرکدر ، هر تولید ایدن مخلوقاته مولوداتني اعاشه ايده بيلمك ايچون سود وير لمشدر . بوحكمته مبنیدر که ، ایکیز تولید ایتدکاری تقدیرده ارضاعلری 
ممكن اوله بيلمك ،ایچون قادينلر دو پستانه مالك اولمشدر . اسباب مسروده دن ما عدا والده لر بالذات اولاديني بسلدیکی حالده، حقلرنده میل و محبت قلبيه لرينك تزاید ایده جکی انکار اولنه ماز . زیرا برلكده معايشه نك انتساب واقعى تأييد اتمسي طبيعيدر؛ حتى حيوانلرك بيله امزير دكاری باور ولری یا نلرندن الندقده پر حدت انسانه هجوم ایتملری، اول معایشه دن حاصل اولان ارتباط قویدن ابلرو کلدیکی تسلیم کرده ارباب 
دقتدر. 
الحاصل والده لرك كند و اولادلرینی ارضاعه چالشملری حوايج اساسيه دندر؛ انجق كرك ضعف بدنه وكرك ديكر بر سبب جدی به مبنى بوكا اقتدارلری اولمديغی تقدیرده ، راست کلان مرضعلره جگر پاره لرینی تسليم ايتميوب، اول باول بونلرك مكمل تربيه كورمش اولملرینه دقت او لنمليدر؛ چونکه ،چو،جقلری معصوم ایکن استقامت بدنيه لرينك محافظه سیچون قونداقلره صارد قاری کی اخلا قلرينك تربيه و اصلاحی ايجون دخی تدابير حكيمانه اتخاذى مقتضيات 
اموردندر . 
١٦٣ 
اطفالك لوحه وجد انلرى قرطاس بی سواد کې ساده و هرکونه تلويشاتدن آزاده اولديغندن قواعد اخلاقیه انده قولا يجه جق حك ونقش اولنه بیلور؛ مهر ارید لمش بالمومنه بالسهوله باصيلوب اثر برا قدیغی کبی، تعليم وتربيه مأثيرى دخی 
چوجقلرك ذهنلرينه سن صبا و تلرنده براشیو برر. حکمای قدیمه دن فلاطون مربیه لره نصیحت صره سنده اطفالك ذهنلرینی آثار خفت و بلاهت ایله طولد ير مامق ایچون راست کلان اساطیر و اقاویلی حکایه ایتما ملرینی توصیه ایدیور بو خصو صده نظر اعتنايه النه جق دیگر بر نقطه مهمه دها واردركه اودخی اطفالك تعليم و تربيه سنده استخدام اولنان ادمارك حسن اخلاق صاحبى اولمسنه وكوزل تلفظ ایدر طاقدن بولنمسنه دقت او لنمسیدر . زیرا اجنبی اولنلر چو جقلری چتره فیل سويلكه الشديره جقلری کی اخلاق قبیحه اصحابی اولان خدام ايله انسيتك دخى نورسيدكان وطنه سؤ تأثيرى در کار در «طوپال ایله دوشه قالقه انسان طوپال او له بیلور» ضرب مثلی ،ایسه بو مبحثده نظر اهمیتدن دور ایدلما ملیدر اطفال مربى يدينه تسليم اولنه جق سنه واصل اولديغي وقت بومر بيلوك نه جنس ادم اولدقاری مزید اعتنا ايله تحقیق اولنملی واسرا طاقندن اولان و يا ممالك وحشيه دن نشأت ايدن و یا خود اخلاقی مجهول اجانبدن بولنان کسنه اره تسليم ايتمكدن غایتله احتراز ایدلمليدر. 
اكثريا وقوعبو لدیغی اوزره از بچق در ایتلی اوشاغی اولنلر 

بونلری اراضی و چفتلکلرینه و یا تجار صنفندن ایسه لر تجارتلرینه بافق و صراف او الدقلری تقدیرده امور حسابیه لرینی رؤيت ايتمك اوزره استخدام ایدرلر 
سرخوش و یا بوغازینه دو شكون وياخود ديگر برسوء حاله مبتلا اولوب جدی برایش کورمکه مقتدر اولمیان اوشاقلری دخی کند و اولا دلرينك امر تربيه سنه مأمور ایدرلرده، حسن تربيه نك حصولی، قدیم ترؤا محاربه سنده ابراز آثار مردانکی و بسالت ایدن بهادران دلاورانك سرفرازی مشهور آشيلك مریسی بولنان ) فینکس ( کبی بر اهل فضيلتك وجودينه 
وابسته اولديغنی خاطر وخياله بیله کتور مزار . خلاصه كلام ، بو بابده و بر پله جك نصايحك باشليجه سى ، تربیه امر اهمنك عهده لرينه توديع اولنه جق ادمارك اخلاق حميده و اطوار پسندیده صاحی اولمسی و تجربه کلیه ثمره سی اوله رق عقل سليمه وقياس مستقيمه مالك بولنمسى قضيه سندن 
عبار تدر. 
كافة فضائل وشمائلك منشائى، حسن تربیه کوروب حالات 
غير مرضيه وحركات مذمومه دن مجانبت ايتمكدر تازه فدانلر مطلوب وجهله كوك صالوب، طرب انداز فیض و برکت اولمق ،ایچون بغجوانلر طرفندن برر قوی دیکنکه ربط ايديله کادیکی کبی نونهالات وطنك دخى حليه جميله تربیه ایله تزیین اندام ایده بیالری ايجون حقلرنده وصایای 
حكيمانه ونصايح ادیبانه انفاذى الزم الدو از مدر. 

حال بویله او لنجه تربیه و تعلیملرینی در عهده ايده جك ادملرك انتخاب و تعییننده صرف اهمیت ایمیو بده اولادلرینی مشرب و مشواری مجهول اولان کیسه لره تودیع ایدن پدر لره نه د یملی؟ بونلرك حركاتي جهل و نادانيدن نشأت ايديور ايسه بر 
درجه به قدر معذور طوتیله بیلورلر؛ انجق نه فائده که اکثر احوالده بویله ،اولميوب معاملات مقدوحه مزبوره نك اسباب 
اتیه دن ايلرو كلديكي مع الاستغراب مشاهده اولنه يور شویله که : مربی اوله جق بعض ادمارك احوال غير مقبوله سی معلوم ایکن خاطرینه رعایت اولنان بر طاقم كسانك توصيه سى و يا بعض احبانك التماسي اوزرینه پك چوق كيمسه لر اولادینی بو مقوله لرك يد تربيه سنه توديعدن احتراز ایمزلر . بوحال ایسه بر خسته نك كسب عافیت و صحتی ایچون طبألازم اولان ادویه یی بر طرف ایدو بده، احبابنك خاطرينه رعاية ، مضرتي در کار اولان زهرا به یی ،ایچمسندن و يا بر سفينه صاحبنك ماهر بر قولاغوزی قبول ،ایمیو بده احبابنك توصيه سيله کی بی جاهل و نااهل بر آدمك يدينه تسليم ايتمسندن قطعاً فرقلى 
دکلدر . 
ایشته شو احوال اسف اشتماله عطف نظر اولندقجه ، مشاهير حكمادن سقراطك نوع انسانی اصلاحدن مأیوس اوله رق شهرك اك مرتفع محلنه جيقو بده ، « ای نوع بشر ! بونه 
جمع مال و منال ايجون صرف اقدام ایدرده بو ثروتى تسليم ایده جككز اولادك حالنه نه دن عطف نظر ايمز 
غفلندر ! ! 

و تربيه لرينه بذل اهتمام المزسكز ! » دیو باغيروب چاغره جغم د مسنده نه درجه حقلی اولدیغنی تصدیق ایتمامك ممكنميدر؟ بو مقوله پدر لرك، قوندره لرینه دقت ایدو بده، ایاقلرینه اهمیت ویر میانلره بکره دیکنی علاوه ايتمك زائد دكلمى ؟ 
بونلرك اكثریسی خست و طمعی و اهمال تربيه اطفالى او درجه به واردیر مشلر در که کندو اولادلرينك تربيه سنده يك از اقچه صرف اينمك آرزوسيله ، اك جاهل واخلاق واطوارى سفيل ادماره مراجعت ایدر واولو جهله بلای 
جهالتك اهون فيئاتله اشترا واكتسابنه شتاب ايلر. 
او غلنى تعليم و تربيه ايتديرمك استيان دنی مشرب برحریف 
آریستپوس » نام فيلسوفه كيدوب ، اولبابده نقدر اجرت ويرمك لازم كله جكنى صورار . فيلسوف بيك دراخي ايستينجه حریف برطور جاهلانه ایله « بن بيك دراخی یه بركوله الورم » ديمسيله فيلسوف دخی « اول حالده ایکی کوله يه مالك اولورسك كه ، بری صاتون اله جغك وديكرى 
« 
کندو او غلك اولمش اولور » جوابني و يرمشدر . 
باش مدعی عمومی معاونلرندن 
یورغا کی